Ñande evangelio ko árapegua ohechauka ñandéve oîha esperanza. Pépe jahecha mba`eichapa Ñandejára ndohechaguiri iñemoñarépe. Ombou hiángel omombe`u haguã peteî marandu porã. Ichugui osêta peteî “mburuvicha guasu, yjypykue Davidcha”. Péva pe mburuvicha osaimbyhyta ñande rekove ha ñande rupive ko ñane retã. Upé va´erã he´i háicha Papa Francisco “el cristiano tiene que hacer política”, política potî, ndaijapúiva ha ohecha kuaáva mboriahu rekotevê Ñandejára oipóta háicha. Ha ñande ku Mariaicha ikatu ndajaroviapai ha ja`e avei mba`eicha piko péa oikóta si la ñane retã itujupaitémava (se cae en pedazos). Ñandejára Espíritu Santo katu he`i ñandéve “ani pekyhyje”. Chéte voi aikéta nde pype jaguerojera jey haguã pe tekove añetete Ñandejára omboúva ñandéve yvágagui. “Tupãme guarã ndaipori ikatu ÿva”. Hendive ikatu ñamombay umi mba´e porã jaguerúva ñande pype Tupasÿ rekovépe oiko haguéicha. Ñane rendukuaa ramo nandesyicha, jajápo ramo Ñandejára rembipotá ikatu oguahê ñande rekovépe ha ñande retãme pe tekove iporãva ha opavavépe guarã, ndaha´eiva correlipe guarãnte. Ikatu upéicharamo ñañakã nupã umi ndohechaguiriva hapicha rekotevê.